ถนนเจ้าคำรบ

ถนนเจ้าคำรบ () เป็นถนนสายหนึ่งในพื้นที่แขวงป้อมปราบ เขตป้อมปราบศัตรูพ่าย กรุงเทพมหานคร เป็นถนนสายสั้น ๆ ลักษณะเป็นซอย มีจุดเริ่มต้นที่ถนนวรจักรด้านตรงข้ามกับวัดพระพิเรนทร์ ไปทางทิศตะวันออกเฉียงใต้ ผ่านจุดตัดกับถนนมหาจักรและถนนศรีธรรมาธิราชในย่านคลองถม จากนั้นตัดกับถนนเสือป่าบริเวณใกล้กับทางแยกเสือป่า ผ่านจุดตัดกับถนนมังกร ก่อนไปสิ้นสุดที่ถนนพลับพลาไชยบริเวณหน้าศาลเจ้าไต้ฮงกง

ถนนเจ้าคำรบเกิดขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เมื่อ พ.ศ. 2464 หลังจากเกิดเพลิงไหม้ครั้งใหญ่ในตำบลตรอกเต้าหู้ ทำให้บ้านเรือนของราษฎรมีความเสียหายครั้งใหญ่ และก่อให้เกิดความเสียหายอยู่บ่อยครั้ง กอปรกับมีการเจ็บไข้ได้ป่วย เจ้าพระยายมราช (ปั้น สุขุม) เสนาบดีกระทรวงนครบาล ได้กราบทูลฯ ขอพระบรมราชานุญาตสร้างถนนเส้นนี้ขึ้นมา และขอกราบทูลฯ ขอพระราชทานชื่อถนน ได้รับการพระราชทานนามว่า "ถนนเจ้าคำรพ" (ในระยะแรกสะกดด้วย พ พาน) เนื่องจากมีวังที่ประทับของพระวรวงศ์เธอ พระองค์เจ้าคำรบ พระบิดาของหม่อมราชวงศ์เสนีย์ ปราโมชและหม่อมราชวงศ์คึกฤทธิ์ ปราโมช ตั้งอยู่บริเวณนั้น

อ้างอิง

แหล่งข้อมูลอื่น


เจ้าคำรบ
เจ้าคำรบ
หมวดหมู่:สถานที่ที่ตั้งชื่อตามพระนามของพระบรมวงศานุวงศ์ไทย